Source: https://www.hssr.sk/index.php/statut?page=sk/statut
Timestamp: 2018-08-20 14:58:25+00:00
Document Index: 15497535

Matched Legal Cases: ['§ 4', '§ 20', '§ 21', '§ 23', '§ 24', '§ 25', '§ 27']

Názov občianskeho združenia znie: HSSR Švajčiarsko – Slovenská obchodná komora (HSSR Handelskammer Schweiz – Slowakische Republik); (ďalej len „Obchodná komora“).
Obchodná komora je občianske združenie, ktoré bolo založené podľa zákona č. 83/1990 Zb. o združovaní občanov v Slovenskej republike (ďalej len „SR).
Sídlo Obchodnej komory je Michalská 12, 811 01 Bratislava. Obchodná komora môže zriadiť ďalšie obchodné miesta.
Účelom Obchodnej komory je podpora švajčiarsko-slovenských obchodných, priemyselných a hospodárskych záujmov s dôrazom na plánovanie a uľahčovanie obchodných a hospodárskych vzťahov medzi Švajčiarskom a SR. Dodržiava pri tom princíp vzájomnosti.
Pre naplnenie tohto cieľa udržiava Obchodná komora priebežne vzťahy so švajčiarskymi a slovenskými priemyselnými a obchodnými podnikmi, ako aj úradmi, hospodárskymi združeniami a inými inštitúciami a tiež so zaujímavými osobnosťami.
Obchodná komora poskytuje informácie o slovensko-švajčiarskych hospodárskych vzťahoch a tiež o činnostiach, ktoré s nimi súvisia.
Môže vydávať časopis alebo iné predpisy (uverejnenia). Táto činnosť je pre členov bezplatná. Pre nečlenov je možné zaviesť primeraný poplatok. Obchodná komora môže prevziať zastúpenie švajčiarskych firiem na výstavách, spracovať pre nich rešerše, prieskum trhu, ale samotná Obchodná komora nevykonáva obchodnú, alebo priemyselnú činnosť.
Obchodná komora zodpovedá za svoje záväzky len do výšky vlastného majetku. Akákoľvek zodpovednosť Obchodnej komory za jej jednotlivých členov je vylúčená.
Činnosť obchodnej komory má charakter verejný a spoločenský.
Transparentnosť akejkoľvek činnosti Obchodnej komory sa realizuje pravidelným písomným informovaním všetkých jej členov.
Na jednotlivé podujatia Obchodnej komory môžu byť pozvaní zástupcovia verejných médií.
Za účelom kompletnej realizácie činnosti zverejňovania informácií môže Obchodná komora vydávať časopis. O vydávaní časopisu rozhoduje predstavenstvo.
Obchodná komora môže používať podľa potreby aj iné verejné média (periodické publikácie, bulletiny, plagáty).
§ 4. Majetok – zásady hospodárenia
a) členských príspevkov
b) hnuteľného majetku
c) darov od fyzických alebo právnických osôb
e) finančných podpôr, darov a príspevkov
Majetok Obchodnej komory je spravovaný jej predstavenstvom. Finančné prostriedky a majetok Obchodnej komory môžu byť použité len v súlade s jej predmetom činnosti a úlohami, určenými v stanovách. Pri tom je treba dodržiavať zásady hospodárnosti. Jednotliví členovia nemajú nárok na majetok Obchodnej komory.
Finančné prostriedky Obchodnej komory sú uložené na bankovom účte, ktorá má na území Slovenskej republiky všetky potrebné bankové povolenia.
Finančnými prostriedkami hospodári Obchodná komora v zmysle schváleného rozpočtu na Generálnom zhromaždení a to na každý rok samostatne.
Obchodným a účtovným rokom je pre Obchodnú komoru kalendárny rok. Účtovníctvo sa uzatvára k 31.12. daného roka a je povinná odovzdať daňové priznanie do 30.3. nasledujúceho roka. Daňové priznanie podpisuje Prezident komory, resp. jeho štatutárny zástupca.
Členom Obchodnej komory sa môže stať fyzická alebo právnická osoba, ktorá sa podieľa alebo má záujem na obchodnom a hospodárskom styku medzi Švajčiarskom a SR.
Členstvo sa začína prijatím. Zánik členstva sa končí vystúpením člena, smrťou, vylúčením člena alebo zánikom Obchodnej komory. Záujem o členstvo zaeviduje Sekretariát Obchodnej komory a ich schválenie predkladá Predstavenstvu. Predstavenstvo rozhoduje prijatí väčšinovým hlasovaním. Ak výsledok hlasovania je nerozhodný Prezident má dva hlasy. Vstup do Obchodnej komory vyjadruje aj súhlas s jej stanovami. Zamietnutie požiadavky o prijatie nemusí byť odôvodnené.
Každý člen je na Generálnom zhromaždení oprávnený hlasovať a voliť. Každý člen disponuje jedným hlasom.
Právnické osoby vykonávajú hlasovacie právo prostredníctvom splnomocnenej osoby. Jeden člen nemôže zastupovať viac ako troch členov. Zastúpenie vzniká prostredníctvom písomného udelenia plnej moci.
Členovia majú vo všetkých účelu zodpovedajúcich záležitostiach nárok na bezplatné poradenstvo a podporu prostredníctvom sekretariátu. Tiež majú bezplatné právo na poskytnutie všetkých materiálov, ktoré Obchodná komora uverejnila. Za časovo náročné a špeciálne objednávky môže sekretariát požadovať poplatky a okrem toho náhradu výdavkov v hotovosti. Na príjem akýchkoľvek finančných prostriedkov vyhotoví Riaditeľka sekretariátu príjmový pokladničný doklad.
Členovia sú povinní podporovať Obchodnú komoru v jej činnosti. Ďalej majú povinnosť zachovávať mlčanlivosť ohľadom dôverných záležitostí Obchodnej komory.
Členovia sú povinní platiť ročné poplatky. Tieto sa určujú na bežný rok prostredníctvom Generálneho zhromaždenia na podnet Predstavenstva. Členské poplatky sú splatné po vyzvaní k platbe prostredníctvom zaslanej faktúry a v zmysle náležitosti faktúr.
Generálne zhromaždenie je oprávnené každoročne prehodnotiť výšku členského príspevku a podľa potreby ju nanovo stanoviť.
III. ORGANIZÁCIA
Generálne zhromaždenie;
K Predstavenstvu je priradený stály a ním určený sekretariát. Sekretariát vedie Riaditeľ sekretariátu, ktorého volí Predstavenstvo. Riaditeľ sekretariátu nemusí byť členom Obchodnej komory.
Činnosť sekretariátu je samostatne definovaná v Zmluve medzi Riaditeľom sekretariátu a Obchodnej komory.
Generálne zhromaždenie predstavuje najvyšší orgán Obchodnej komory, zasadá minimálne raz ročne a zvoláva ho Predstavenstvo.
Riadne generálne zhromaždenie sa koná jedenkrát ročne.
Prináleží mu predovšetkým:
Schválenie výročnej správy, správy o hospodárení, správy výročného zúčtovania a správy o kontrolnej činnosti, stanov a ich zmien;
Odvolanie alebo znovu vymenovanie členov Predstavenstva;
Schválenie rozpočtu a stanovenie ročných poplatkov;
rozhoduje o zlúčení s iným občianskym združením
rozhoduje o zrušení Obchodnej komory dobrovoľným rozpustením;
rozhoduje o iných otázkach, ktoré sú dôležité pre činnosť Obchodnej komory v rámci týchto stanov, a ktoré nespadajú do oblasti činnosti iných orgánov Obchodnej komory.
Členovia môžu prijímať rozhodnutia aj mimo Generálneho zhromaždenia. Návrh uznesenia predkladá členom na vyjadrenie Predstavenstvo, spolu s oznámením lehoty na písomné vyjadrenie, v ktorej ho členovia zasielajú na adresu sídla Obchodnej komory. Ak sa člen v tejto lehote nevyjadrí, platí, že nesúhlasí. Predstavenstvo potom oznámi výsledky hlasovania jednotlivým členom. Väčšina sa počíta z celkového počtu hlasov prislúchajúcich všetkým členom.
Pozvánky na Generálne zhromaždenie sa zasielajú písomne. Musia byť odoslané najneskôr 20 dní pred konaním zhromaždenia.
Pozvánka má obsahovať program Generálneho zhromaždenia. V prípade, že sa majú prejednávať zmeny stanov je potrebné, aby bolo navrhované znenie tiež pripojené k pozvánke.
Generálnemu zhromaždeniu predsedá prezident alebo jeho zástupca.
Každé riadne zvolané Generálne zhromaždenie je uznášaniaschopné. Uznášať sa možno len o záležitostiach, ktoré boli uvedené v programe pozvánky Generálneho zhromaždenia. Pokiaľ stanovy alebo zákon nepredpisuje inak, na prijatie uznesenia je potrebná jednoduchá väčšina prítomných. V prípade, rovnosti hlasov, rozhoduje hlas prezidenta alebo jeho zástupcu.
Generálne zhromaždenie môže rozhodnúť o tajnom hlasovaní.
Traja členovia predstavenstva, t. j. prezident, prvý viceprezident a druhý viceprezident tvoria výkonné predstavenstvo. Prezident predstavenstva je zároveň prezidentom Obchodnej komory.
Predstavenstvo riadi činnosť Obchodnej komory a volí a odvoláva spomedzi seba výkonné predstavenstvo.
Funkčné obdobie člena predstavenstva je 3-ročné, pričom je možná opätovná voľba za člena predstavenstva na ďalšie nové 3- ročné funkčné obdobie.
Funkčné obdobie člena výkonného predstavenstva je 3-ročné, pričom je možná jednorazová opätovná voľba za člena výkonného predstavenstva na ďalšie nové 3- ročné funkčné obdobie. Funkčné obdobie člena výkonného predstavenstva tak môže trvať maximálne 6 rokov.
Predstavenstvo vykonáva uznesenia Generálneho zhromaždenia a stará sa o dozor nad sekretariátom a ostatnými zriadenými orgánmi Obchodnej komory a pripravuje potrebné materiály.
Výkonné predstavenstvo zodpovedá za čerpanie finančných prostriedkov v zmysle jednotlivých kapitol schváleného rozpočtu v súlade s ročným plánom činnosti Obchodnej komory. Prezident Obchodnej komory podpisuje účtovné doklady, nariaďuje SC a kontroluje výdavky Sekretariátu.
Predstavenstvo môže vypracovať svoj obchodný poriadok, ktorý ale musí schváliť Generálne zhromaždenie.
Predstavenstvo pozostáva z maximálne 10 členov, vrátane členov výkonného predstavenstva.
Pri obsadzovaní mandátov predstavenstva sa podľa možností berú do úvahy odvetvia – obchodu, priemyslu, hospodárstva a služieb, ako aj pôvod členov.
Činnosť členov predstavenstva je bezplatná. Znovuzvolenie je prípustné, v prípade, že má daný člen vek do 70 rokov (vrátane). V prípade ukončenia členstva člena, počas trvania jeho činnosti v predstavenstve, je možné predstavenstvo doplniť jednotlivou voľbou. Táto voľba sa predloží na najbližšom nasledujúcom rokovaní Generálneho zhromaždenia.
V prípade, že členovia Predstavenstva prestanú byť činný v obore pôsobnosti, ktorý bol pre ich voľbu smerodajný, vrátia svoj mandát.
§ 20. Čestný prezident
Člen predstavenstva Komory Švajčiarsko Strednej Európy (ďalej len ako „SEC“) môže byť ex officio čestným prezidentom Predstavenstva.
§ 21. Výbory
Zasadania Predstavenstva môže zvolať prezident alebo jeho zástupca. Predstavenstvo je uznášaniaschopné, ak bolo riadne zvolané. Uznesenia sa prijímajú jednoduchou väčšinou prítomných. V prípade rovnosti hlasov je rozhodujúci hlas prezidenta alebo jeho zástupcu.
Zo zasadnutia sa vyhotovujú zápisnice, ktoré podpisujú prezident alebo jeho zástupca.
§ 23. Spôsob konania
Za Obchodnú komoru koná samostatne Prezident komory, v jeho neprítomnosti sú oprávnení konať prvý viceprezident alebo druhý viceprezident, a to každý samostatne. Účtovné doklady, platby a úhrady podpisuje Prezident, resp. jeho štatutárny zástupca. Riaditeľ sekretariátu je oprávnený vykonať finančné operácie až na základe výslovného súhlasu.
VI. SEKRETARIÁT
§ 24. Riaditeľ sekretariátu
Za účelom vybavovania bežného chodu činnosti Obchodnej komory, je Predstavenstvo oprávnené vytvoriť potrebnú infraštruktúru napr. zabezpečením výkonu Riaditeľa sekretariátu. Pôsobnosť ako aj práva a povinnosti Riaditeľa sekretariátu sa stanovia v separátnej zmluve v zmysle „OZ“.
VII. KONTROLNÁ ČINNOSŤ
§ 25. Kontrolná činnosť
Výkonom kontrolnej činnosti Obchodnej komory môže Generálne zhromaždenie poveriť vhodnú, profesionálnu audítorskú spoločnosť.
Poverená audítorská spoločnosť vykonáva kontrolu ročnej uzávierky, stavu pokladne a účtovných kníh. Neustále je oprávnená požadovať účtovné podklady a doklady, a zisťovať stav pokladne. Výsledok kontroly podáva Predstavenstvu, za účelom jeho prezentácie Generálnemu zhromaždeniu.
Zmena stanov vyžaduje prijatie uznesenia 2/3 väčšiny prítomných – alebo zastúpených – členov na generálnom zhromaždení.
Zrušenie Obchodnej komory sa môže uskutočniť len uznesením generálneho zhromaždenia, ktoré bolo zvolané na tento účel.
O zrušení je možné rozhodnúť len dvojtretinovou väčšinou prítomných hlasov. O použití majetku rozhoduje generálne zhromaždenie jednoduchou väčšinou hlasov.
Obchodná komora zaniká výmazom z registra združení, vedenom Ministerstvom vnútra Slovenskej republiky.
Obchodná komora môže zaniknúť z dôvodu zlúčenia s iným občianskym združením alebo dobrovoľným rozpustením.
§ 27. Platnosť stanov
Tieto stanovy sú platné a účinné registráciou združenia Ministerstvom vnútra Slovenskej republiky.
Pokiaľ úpravy, týkajúce sa Obchodnej komory, nie sú dohodnuté v týchto stanovách, riadia sa tieto podľa práva Slovenskej republiky.
Tieto stanovy boli schválené na mimoriadnom generálnom zhromaždení konanom dňa 19.11.2012 a nahradzujú v plnom rozsahu pôvodné stanovy združenia registrované dňa 01.01.2011 Ministerstvom vnútra Slovenskej republiky pod reg. Č. VVS/1-900/90-36900, ktoré týmto strácajú svoju platnosť.
V Bratislave, dňa 14.12.2012